b'\n_START_ARTICLE_\nVilniaus \xc5\xbdidinio suaugusi\xc5\xb3j\xc5\xb3 gimnazija\n_START_SECTION_\nIstorija\n_START_PARAGRAPH_\n1945 m. \xc4\xafkurta Vilniaus 2-oji suaugusi\xc5\xb3j\xc5\xb3 gimnazija, 1949\xe2\x80\x931951 m. 1-oji suaugusi\xc5\xb3j\xc5\xb3 vidurin\xc4\x97 mokykla. Tai buvo dvikalb\xc4\x97 vidurin\xc4\x97 mokykla. Mokomosios kalbos: rus\xc5\xb3 ir lietuvi\xc5\xb3. Mok\xc4\x97si Vilniaus miesto did\xc5\xbei\xc5\xb3j\xc5\xb3 pramon\xc4\x97s \xc4\xafmoni\xc5\xb3 darbuotojai. 1951 m. mokykla tampa 6-\xc4\x85ja darbo jaunimo mokykla, 1965 m. 6-oji vakarin\xc4\x97 pamainin\xc4\x97 vidurin\xc4\x97 mokykla. _NEWLINE_1979\xe2\x80\x931987 m. mokykloje mokoma vien tik rus\xc5\xb3 kalba, nuo 1987 m. mokykloje d\xc4\x97stoma tik lietuvi\xc5\xb3 kalba. 1989-1991 m. Lietuvos valstybei atgavus nepriklausomyb\xc4\x99 mokykla pavadinama 6-oji suaugusi\xc5\xb3j\xc5\xb3 vidurin\xc4\x97 mokykla, joje_NEWLINE_organizuotas mokymas nuo 10 iki 12 klas\xc4\x97s. 1998 m. vykdant ugdymo \xc4\xafstaig\xc5\xb3 reform\xc4\x85, mokykloms buvo suteikta teis\xc4\x97 pa\xc4\x8dioms pasirinkti pavadinim\xc4\x85. Mokyklos bendruomen\xc4\x97s sprendimu 6-oji suaugusi\xc5\xb3j\xc5\xb3 vidurin\xc4\x97 pavadinta Vilniaus \xe2\x80\x9e\xc5\xbdidinio\xe2\x80\x9c suaugusi\xc5\xb3j\xc5\xb3 vidurine mokykla. Mokymas vyksta dviejomis pamainomis, tad mokiniai gali lengvai prisiderinti prie savo darbo s\xc4\x85lyg\xc5\xb3. \xc4\xae mokykl\xc4\x85 priimami mokiniai sulauk\xc4\x99 18 met\xc5\xb3 am\xc5\xbeiaus. Mokykloje sudarytos s\xc4\x85lygos mokytis ir ne\xc4\xafgaliesiems.'